আন্তিগোনে
আন্তিগোনে (/ænˈtɪɡəniː/ Ἀντιγόνη) গ্রিক পুরাণের একটি বিখ্যাত বিয়োগাত্মক চরিত্র। আন্তিগোনের জন্ম ইদিপাসের ঔরসে ও ইয়োকাস্তার গর্ভে, যেখানে ইদিপাস নিজে ইয়োকাস্তার গর্ভজাত পুত্র। নামটির অর্থ "মাতৃত্বের বিরুদ্ধে" বা "মাতার স্থলে"। আন্তিগোনে চরিত্রটি অবলম্বনে সফোক্লিস, ইউরিপিদেস থেকে শুরু করে সিমাস হিনি পর্যন্ত অসংখ্য নামিদামী নাট্যকার বহু নাটক রচনা করেছেন।